|  |  |
| --- | --- |
| VÝBEROVÉ KONANIE – HOSPODÁR NA FUTBALOVOM IHRISKU |  |

Obec Gbeľany - vyhlasuje výberové konanie na funkciu**Hospodár na futbalovom ihrisku**

**Požiadavky na zamestnanca:**

Požadované minimálne vzdelanie - ukončené stredoškolské vzdelanie s maturitou

Počítačové znalosti - Microsoft Word, Excel - základy, Internet

Vodičský preukaz - typ B

Termín predkladania žiadostí o prijatie do zamestnania je stanovený do 24.februára 2020. Žiadosti spolu so životopisom a motivačným listom je potrebné predložiť do termínu osobne v podateľni obce počas pracovných hodín, alebo e-mailom na gbelany@gbelany.eu

Vybratí uchádzači budú prizvaní na osobný pohovor, ktorý sa bude konať od 26.2.2020 – 28.2.2020 v priestoroch kancelárie Obce

Predpokladaný termín nástupu do zamestnania : 1.3.2020.

**Pracovná náplň Hospodára na futbalovom ihrisku**

**Pozícia:**Hospodár na futbalovom ihrisku

**Popis pozície:**Hospodár sa stará o bežný chod futbalového štadióna, spolupracuje so správcom štadiónu Obec Gbeľany

Zabezpečuje kosenie, aplikáciu hnojív, odstraňovanie nežiadúcich druhov rastlín, starostlivosť o trávnik, zavlažovanie. Udržuje čistotu v areáli, v jeho okolí a v priestoroch šatní, zabezpečuje pranie športového oblečenia po futbalových zápasoch, upratovanie a starostlivosť o športové pomôcky, menšie opravy a rekonštrukcie, spolupracuje pri zabezpečovaní zápasov na štadióne. Je zodpovedný za evidenciu prenájmu a udržiavanie multifunkčného ihriska. Pripravuje a stará sa o kamerový systém a spracovanie videozáznamu zo stretnutí MFS ŠK Gbeľany. Sledovanie úradných správ SSFZ a OblFZ.

Je nápomocný pri organizovaní obecných podujatí poriadaných v areáli futbalového ihriska.

V prípade potreby plní pracovné úlohy zamestnávateľa Obec Gbeľany v zmysle jeho hlavných predmetov činnosti.

**Druh pracovného pomeru:** Plný pracovný úväzok na dobu určitú (12 mesiacov) s 3-mesačnou skúšobnou dobou (37,5 hodín týždenne).

**Osobitné požiadavky :** flexibilný pracovný čas vrátane práce v sobotu a nedeľu

**Ponúkaný plat :** V zmysle zákona č.553/2003 Zb.z. Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov

Požiadavky: Pracovitosť, bezúhonnosť, časová flexibilita, vzťah k futbalu, vzťah k manuálnym prácam (kosenie, drobné opravy, zabezpečovanie čistoty areálu), vodičský preukaz typu B podmienkou, základy v ovládaní PC.

**Nástup do zamestnania:** 1. marec 2020